食死人

係J·K·羅琳嘅奇幻小說同電影《哈利波特》系列入面，以佛地魔為創始人同中心，尊崇純正血統嘅恐怖組織。佢哋嘅成員喺左臂上面烙印住黑魔標記嚟做記認，仲用佢嚟發射召喚信號。黨羽之間對領袖尊稱做「***'／「***'」，佢哋對佛地魔甘願卑躬屈膝自稱做「僕人」。

第１代食死人嘅成員好多都係湯姆‧瑞斗嘅同學，後來加入嘅或者都係慕名而來嘅黑巫師／黑女巫，或者有少部分係畀人威迫去加入。總括嚟講，食死人嘅絕大多數成員都係嚟自史萊哲林學院。佢哋兩次發起巫師世界大戰，意圖去統治、折磨同消滅唔服從佢哋嘅人，仲有麻瓜。無論係食死人定係外人，佢哋都對佛地魔嘅作風深感畏懼；少數狂熱嘅信徒做咗呢個圈子嘅核心成員。正派巫師阿不思·鄧不利多成立嘅鳳凰會相對咁成為咗佢哋嘅主要宿敵，而前者亦都係佛地魔唯一會驚嘅巫師。

## 意識形態
食死人遵循純血至上主義，佢哋信奉「***'」，即係佢哋將血統純正嘅純血家族族譜嘅巫師同女巫推到上去階級制度嘅頂層，高過晒所有其他嘅人類實體，仲殘酷咁迫害[[哈利波特世界觀與設定#麻瓜出身|麻瓜出身]]嘅巫師同女巫。對佢哋嚟講，純血嘅人優勝過[[哈利波特世界觀與設定#混血|混血]]巫師同女巫，而混血嘅就優勝過麻瓜出身嘅巫師同女巫；[[麻瓜]]就係最低等，理應被征服（或者被殺）。

喺食死人眼中，即接納麻瓜嘅純血巫師或女巫嘅***'都應該被殺，例如係天狼星·布萊克、隆巴頓夫婦、衛斯理一家同埋普瑞兄弟。

喺《哈利波特：混血王子的背叛》裡面講到，佛地魔嘅母系家族—嘅祖先被形容為一個沉迷喺純血思想嘅家族，佢哋仲進行近親繁衍嚟保持佢哋家族血統嘅純潔。

佛地魔好恨擁有對成個巫師世界有完整嘅力量同控制權，佢派食死人去意圖恢復對巫師社會嘅純血統治，佢哋仲尋求最終征服巫師社會統治下嘅麻瓜社會。羅琳本人承認喺創作嗰陣曾經參考過納粹德國做藍本。

### 黑魔標記
食死人嘅典型服裝包括黑色連帽嘅長袍同面具。黑魔王利用黑魔標記嚟向食死人通訊，每個食死人都會有烙印喺左手前臀嘅一個艷紅色黑魔標記嘅紋身—嗰個係一個頭形狀嘅紋身，個嘴𦧲出一條好似條蛇咁嘅脷。每次當黑魔王觸摸到其中一個食死人身上嘅黑魔標記嗰陣，其他食死人都會感應到，仲會即刻用消影術出現同聚集喺佛地魔身邊嚟聽候佢差遣。

黑魔標記出現喺半空嗰陣係好似極光咁樣，由翡翠綠色嘅星星組成，食死人發出黑魔標記嘅咒語係「魔魔斃」。

## 概要
### 第一次巫師世界大戰
食死人第１次存在喺小說入面發生嘅事件１１年前（大約係1970年代），佢哋折磨同謀殺無任何魔法能力嘅麻瓜，仲有任何反對佢哋嘅人。食死人第１次出現咗大約１０年之後，有一個先知西碧·崔老妮預言咗有個男仔將會有能力永遠咁打低佛地魔。不過，唔係所有巫師同女巫都知道，嗰個預言所指嘅其實可能係兩個唔同嘅男仔—哈利·波特同奈威·隆巴頓。佛地魔後嚟揀咗哈利出嚟，就好似預言裡面所講嘅咁樣，「黑魔王會將佢標記為同自己平等嘅人」。佛地魔因為自己係個混血巫師，所以佢揀咗同佢「平等」—佢阿媽係麻瓜出身女巫嘅哈利，而唔係源自歷史悠久嘅純血巫師家族嘅奈威。佛地魔根據詹姆·波特同莉莉·波特嘅秘密守護者—彼得·佩迪魯所提供嘅信息，佢試吓完成嗰個預言仲去殺做咗佢敵對者嘅BB。由於哈利阿媽為咗救佢個仔而去犧牲，搞到佛地魔嘅致命詛咒喺哈利身上反彈，仲搞到佛地魔脫離咗佢嘅肉身。

佛地魔失勢之後，食死人嘅勢力就解體潰散。魔法部將好多佢哋嘅人圍捕仲韞晒喺阿茲卡班監獄，但係裡面有啲巫師聲稱佢哋係俾蠻橫咒操控住（例如係魯休思·馬份），又或係好似伊果·卡卡夫咁樣供出其他食死人，咁就逃避到正義嘅審判。哈利喺嗰個系列小說嘅事件入面，佢喺鄧不利多嘅儲思盆入面見證咗卡卡夫對前食死人嘅口供。喺嗰度睇嚟似乎淨係得極少數嘅食死人甘願為咗已經倒台嘅主人而去坐監。根據《哈利波特：混血王子的背叛》，石內卜指出如果佛地魔喺重生嗰陣唔肯歡迎所有曾經背棄過佢嘅人，咁樣佢嘅追隨者將會更加少。雷斯壯夫婦係唯一已知肯為佛地魔犧牲自由嘅食死人，佛地魔都注意到呢一點，佢仲聲稱佢哋因為忠誠而將會得到高過所有人嘅回報。石內卜係獨一無二嘅食死人—除咗鄧不利多之外，佢說服晒所有人話佢當時為需要緊佢嘅任何一邊做嘢。

呢個係基於佢喺鎖心術方面嘅技巧，咁樣就可以令佢能夠喺佛地魔嗰邊掩飾佢嘅真正動機—對莉莉·伊凡嘅愛。

### 第二次巫師世界大戰
一群食死人喺魁地奇世界盃之後集結埋一齊。佢哋聚集喺一齊形成咗一種好大嘅騷亂景象，但只係玩票性質同挑釁嚟肆虐。佢哋淨係出現就引起咗啲人嘅歇斯底里，當佢哋喺現場折磨麻瓜同麻瓜出身嘅巫師嗰陣，佢哋嘅人數就會增加。當小巴堤·柯羅奇喺天空度發出黑魔標記嗰時，嚇親製造騷亂嘅食死人同埋魔法部嘅官員。佛地魔喺嗰輯小說嘅結尾入面恢復返佢全部嘅力量，仲透過掂彼得·佩迪魯身上嘅黑魔標記嚟召喚自己嘅追隨者。除咗嗰啲已經死咗、被韞住或者驚咗返去嘅人，同埋留喺霍格華茲嚟做掩護嘅石內卜之外，大部分嘅食死人都返晒嚟為佛地魔做嘢。

佛地魔翻生嗰時話：「呢度有６個失蹤嘅食死人...３個喺為我效力嗰陣死咗。有１個，太懦弱唔敢返嚟...佢會付上代價嘅。有一個，我相信佢永遠離我而去...佢梗係會被殺...仲有一個，佢仍然係我最忠誠嘅僕人，仲已經重新為我服務。」根據小說入面所提到同埋後嚟發生嘅事，可以推斷出「太懦弱唔敢返嚟」嘅人就係伊果·卡卡夫；「永遠離我而去」嘅就係賽佛勒斯·石內卜，佢喺兩個鐘之後返嚟解釋自己點解甩底，仲間接令佛地魔相信自己就係佢嘅無間道；而「最忠誠嘅僕人」就係小巴堤·柯羅奇，佢已經喺霍格華茲幫緊佛地魔做嘢。「３個喺為我效力嗰陣死咗」嘅食死人包括：獅子阿爾發·布萊克、伊凡·羅西兒，同埋韋克。

當時嘅魔法部部長康尼留斯·夫子自欺欺人咁覺得佛地魔唔可能返嚟，呢啲全部都係鄧不利多企圖篡奪佢個職位嘅陰謀。食死人喺《鳳凰會的密令》入面利用呢一個戰術優勢嚟維持佢哋嘅秘密。魔法部因為唔肯將催狂魔喺|阿茲卡班撤走，鄧不利多因為咁就喺佛地魔返嚟之後即刻提出建議；食死人喺呢個時候招募催狂魔，仲攞到類似佢哋對巨人咁嘅進展；催狂魔對魔法部嘅反抗都令食死人得以透過大規模嘅突圍而重返嚟鞏固佢哋嘅陣營。

佛地魔喺《鳳凰會的密令》入面派遣咗一群由魯休思·馬份率領嘅食死人去到魔法部嘅神秘部門嚟搶奪對佢最關鍵重要嘅預言水晶球。一班食死人最初係基於對哈利·波特嘅部分形容而襲擊哈利，不過佛地魔後尾知道晒成個預言嘅完整版本，所以可以更好咁，甚至係更全面咁了解哈利同佢自己之間嘅聯繫。食死人對魔法部嘅突襲失敗，不過哈利同佢啲朋友推遲咗食死人嘅行動，令到預言水晶球脫離咗佢哋嘅掌控，最後仲錯手摧毀咗。鄧不利多同鳳凰會跟住現身，俘虜晒所有參與嘅食死人（除咗貝拉·雷斯壯之外）。佛地魔同佢喺同前者嘅激烈決鬥之後著草走佬，仲完咗同食死人共享嘅秘密。對魔法部同食死人嚟講都好緊要嘅魯休思·馬份畀人拉咗去坐監。不過食死人重新集結，佢哋暗殺同綁架咗啲重要嘅巫師，仲殺死啲麻瓜，喺成個魔法世界散播恐怖同混亂。魯休思·馬份畀人拉咗之後無幾耐，佢個仔跩哥·馬份畀佛地魔懲罰性咁樣委派咗去接受殺死阿不思·鄧不利多嘅任務，不過呢項任務最後由石內卜去搞掂。

食死人喺《混血王子的背叛》接近尾聲嗰陣第１次襲擊霍格華茲，仲搞到鄧不利多死咗，同埋幾個捍衛學校嘅人受傷。

《死神的聖物》接近尾聲嗰陣，食死人做咗更加死得人嘅總動員進攻。當佛地魔向哈利施展索命咒嗰陣時，咒語又再反彈番去佢自己身上，仲搞到５０幾個人死咗（入面包括咗佛地魔本身）。佛地魔嘅死標誌住食死人嘅終結。

## 成員






## 出名成員
下面嘅都係食死人當中出名嘅成員。

### 卡羅兄妹
卡羅兄妹分別係作為阿哥嘅***'同埋佢阿妹***'。艾米克被形容為又肥又矮同佢嘅身體凹凸不平，同埋有喘息嘅咯咯笑聲；而艾朵被形容為一個「又矮又大隻嘅女人仔」，踎喺度同笑聲都類似佢阿哥。據講佢哋兩個佛地魔第一次倒台之後，佢哋都相信佛地魔已經永遠咁消失咗。

卡羅兄妹喺《混血王子的背叛》參與襲擊霍格華茲。佢哋兩兄妹喺《死神的聖物》開頭都有份列席喺馬份莊園嘅會議。佛地魔後來任命卡羅兄妹去做霍格華茲嘅「教授」，嚴厲咁管教反對佛地魔嘅學生。艾米克負責教黑魔法防禦術，但就正如奈威·隆巴頓所講咁樣，果個科目變成咗「黑魔法」，艾米克喺小說入面嘅學生被迫對被罰留校嘅同學施展酷刑咒；艾朵就負責教成為咗霍格華茲必修科嘅麻瓜研究，仲教學生好似畜生咁對待麻瓜。

艾朵喺霍格華茲大戰前夕奉佛地魔嘅命令喺雷文克勞塔等住準備去捉哈利，但佢喺掂到黑魔標記去召喚佛地魔之後就俾露娜·羅古德用昏迷咒整暈咗。睇到晒成件事發生嘅艾米克，佢試吓同幫佢入去間房嘅麥教授夾計，將雷文克勞嘅學生做祭品嚟獻俾佛地魔，同時計劃利用雷文克勞嘅學生伏擊艾朵嘅大話，強迫麥教授㩒落去佢嘅黑魔標記。麥教授唔肯仲同艾米克去拗，艾米克仲兜口兜面向住佢吐口水。哈利對呢樣嘢覺得好嬲仲向佢施展酷刑咒，佢嘅力量足以令到艾米克暈低咗。麥教授後嚟對艾米克施展蠻橫咒，然後就將艾米克同佢個妹綁埋一齊，再將佢哋放喺網裡面。

石內卜喺《死神的聖物2》裡面轉移咗麥教授嘅魔咒打中咗卡羅兩兄妹，呢個可能係為咗保護學生唔好受到佢哋兩個嘅虐待，仲表明咗佢自己對鄧不利多嘅忠誠。

### 安東寧·杜魯哈
***'塊面係長長哋、蒼白而扭曲，佢個名暗示住佢係有[[斯拉夫人]]嘅血統。佢喺《混血王子的背叛》裡面被證實係佛地魔嘅首批食死人之一，當佛地魔去到霍格華茲申請教席仲將作為[[分靈體]]嘅王冕收埋果陣，佢出現喺[[哈利波特裡面嘅地點#豬頭酒吧|豬頭酒吧]]度（咁樣講到佢喺參與闖入[[魔法部]]嘅[[魔法部#神秘部門|神秘部門]]嘅行動嗰陣，佢至少已經６０歲）。杜魯哈係謀殺[[鳳凰會#第一次建立嘅成員|費邊同吉昂·普瑞]]（[[衛斯理家族#茉莉·衛斯理|茉莉·衛斯理]]嘅兄弟）嘅５個食死人之一。佢喺第１次巫師大戰嗰陣嘅戰鬥能力係食死人入面排頭嗰幾個。杜魯哈後來因為折磨咗好多[[麻瓜]]同佛地魔嘅反對者而喺[[哈利波特裡面嘅地點#阿茲卡班監獄|阿茲卡班]]坐監，但佢喺大規模爆發嗰陣逃獄走甩咗。

杜魯哈參與咗《鳳凰會的密令》尾聲嘅神祕部門之戰，仲喺嗰度利用魔杖發出紫色火焰打傷咗[[妙麗·格蘭傑|妙麗]]，搞到佢要再返去阿茲卡班坐監。佢喺《死神的聖物》事件發生之前嘅一段時間又再走甩咗，佢仲列席喺[[哈利波特裡面嘅地點#馬份莊園|馬份莊園]]嘅會議；喺哈利、榮恩同妙麗講咗佛地魔個名（當時成為咗禁忌）之後，佢追蹤佢哋３個去到一間麻瓜咖啡室。杜魯哈同佢啲拍檔哈利佢哋３個用***'被整暈咗，仲俾妙麗抹走咗杜魯哈佢哋嘅記憶，搞到佢哋受到佛地魔嘅懲罰。杜魯哈跟住參與咗霍格華茲大戰仲殺死咗雷木思·路平，嗰次係阿波佛·鄧不利多最後一次見到路平。杜魯哈後嚟同丁·湯瑪斯決鬥，直至芭蒂·巴提對佢施展身體束縛咒。食死人誤以為哈利·波特唔會自投羅網，於是佢哋後嚟派杜魯哈同牙克厲去搵哈利返去；杜魯哈最後喺戰鬥重新開始嗰陣俾菲力·孚立維打低咗。

### 奧古斯都·羅克五
***'喺魔法部嘅[[魔法部#神秘部門|神秘部門]]做[[魔法部#唔講得|唔講得]]嘅職位。佢表現到好似喺度幫手反佛地魔嘅事業，後來就被揭露佢係雙重間諜，喺魔法部官員[[魔法部#魯多·貝漫|魯多·貝漫]]同其他唔知情嘅特工身上攞到資訊；佢喺１４年後逃離監獄，重新加入到佛地魔嘅勢力。佢通知佢嘅主人話艾佛瑞關於[[魔法部#其他|柏得·簿德]]偷到預言嘅信息並唔啱；羅克五參與咗闖入神秘部門嘅行動，後來喺阿茲卡班逃獄走甩咗。他參與咗霍格華茲大戰，包括佢在內嘅食死人引發咗爆炸殺死咗[[弗雷、喬治·衛斯理|弗雷·衛斯理]]；羅克五最後俾[[鳳凰會#阿波佛·鄧不利多|阿波佛·鄧不利多]]打低咗。

=== 小巴堤·柯羅奇 ===
***'佢老豆—老巴堤·柯羅奇係魔法部嘅魔法執法部負責人。小柯羅奇因為曾經參與同貝拉·雷斯壯、道夫·雷斯壯、巴坦·雷斯壯一齊綁架咗隆巴頓夫婦，仲將作為奈威·隆巴頓父母嘅佢哋折磨到精神錯亂，所以小柯羅奇後嚟被判處阿茲卡班嘅無期徒刑。不過，小柯羅奇後來得到佢老豆嘅救助，喺佢阿媽死咗之後就用小柯羅奇嘅身份埋葬，而真正嘅小柯羅奇就用佢阿媽嘅身份繼續生活，之後仲由家庭小精靈照顧。

老柯羅奇為咗阻止佢個仔再幫佛地魔效勞就用橫蠻咒嚟控制佢，仲將佢收埋喺隱形斗篷下面嚟出去。當魔法部職員柏莎·喬金斯發現呢個真相之後，呢個消息傳到去佛地魔嗰度，佢就將小柯羅奇救咗出嚟，仲喺老柯羅奇身上施展蠻橫咒。小柯羅奇後來囚禁咗出名嘅正氣師瘋眼穆敵，仲用變身水嚟假扮成穆敵，去做霍格華茲嘅新任黑魔法防禦術教授嚟滲透去到嗰度。雖然小柯羅奇唔係真正嘅教授，不過佢份工做得好稱職，每班嘅學生喺佢身上學咗好多嘢，包括同３個「不赦咒」有關嘅寶貴知識。老巴堤·柯羅奇後尾走甩咗出嚟，佢因為蠻橫咒而精疲力盡同精神錯亂，佢要去霍格華茲話俾鄧不利多知道佛地魔已經返咗嚟；不過佢作為忠誠食死人嘅仔喺霍格華茲附近將佢謀殺死咗，仲將佢條屍變成骨頭，再將佢啲骨頭埋咗喺海格小屋前面嗰堆啱啱翻過嘅泥土入面。

三巫鬥法大賽後嚟喺霍格華茲度舉行，佛地魔要求小柯羅奇確保哈利能夠贏到。佢為咗呢個目的就將哈利個名放入火盃裡面，仲用魔法搞到維克多·喀浪喺迷宮裡面攻擊西追·迪哥里，仲整暈咗花兒·戴樂古。同時小巴堤·柯羅奇仲暗中幫佛地魔復活。當哈利同西追同一時間掂到三巫鬥法大賽嘅獎盃嗰陣，獎盃即刻將佢哋兩個傳送去到瑞斗家族喺小漢果頓嘅家族墓地嗰度。食死人彼得·佩迪魯喺嗰度殺死咗西追·迪哥里之後，就用哈利嘅血嚟進行佛地魔嘅重生儀式。佛地魔喺嗰陣試吓去殺死哈利，但係喺佛地魔魔杖走出嚟嘅幽靈幫助之下，哈利透過港口鑰帶埋死咗嘅西追·迪哥里走甩咗。當哈利再出現喺霍格華茲嗰陣，仍然扮緊穆敵嘅小柯羅奇希望喺佢主人失敗嘅地方攞到成功；不過小柯羅奇就喺佢嘅身份曝光之後，鄧不利多、石內卜同麥教授阻止咗佢嘅陰謀。小柯羅奇喺***'嘅作用下，佢向眾人爆晒佢嘅計劃出嚟。

就算小柯羅奇受到嚴密嘅保護嚟方便佢以後可以重複佢嘅證供，但係作為魔法部部長[[魔法部#康尼留斯·夫子|康尼留斯·夫子]]保鏢嘅[[哈利波特裡面嘅生物#催狂魔|催狂魔]]襲擊小柯羅奇，仲喺冇任何人能夠阻止之前就將小柯羅奇嘅靈魂吸走咗（嚟進行催狂魔之吻嘅刑罰）。喺嗰陣之前，一直將佛地魔當係佢嘅理想老豆形象嘅小柯羅奇，佢嘅生活自此就無咗佢嘅記憶又或者係自我意識。

=== 貝拉·雷斯壯 ===

***'係小說入面提到嘅第一個女性食死人。佢嘅娘家姓氏係***'，佢係[[天狼星·布萊克]]嘅表姐，亦都係[[跩哥·馬份]]同埋[[鳳凰會#小仙女·東施|小仙女·東施]]嘅姨媽。

貝拉·雷斯壯喺《[[哈利波特：鳳凰會的密令]]》入面被介紹出場，佢係[[佛地魔]]嘅食死人圈子裡面最忠實嘅核心成員 。佢被形容為吸引人到爆晒燈嘅女巫，但係就因為留喺阿茲卡班嘅時間而變得憔悴。貝拉被形容做偏執狂、癲咗咁癡線、虐待狂，瘋狂咁追隨仲獻身俾佛地魔，認為為佢服務係對於任何真正嘅巫師或女巫嚟講係至高無上嘅職責，仲自稱係「黑魔王最忠貞嘅追隨者」。貝拉明顯對實行酷刑同殘忍嘅行為覺得興奮，就好似佢用[[哈利波特裡面嘅魔咒#酷刑咒|酷刑咒]]嚟折磨仲搞到[[鳳凰會#第一次建立嘅成員|隆巴頓夫婦]]發癲；喺[[魔法部#神秘部門|神秘部門]]嘅戰鬥入面殺咗佢堂細佬[[天狼星·布萊克]]仲打低咗[[鳳凰會#金利·俠鉤帽|金利·俠鉤帽]]；仲有喺[[哈利波特裡面嘅地點#馬份莊園|馬份莊園]]折磨[[妙麗·格蘭傑|妙麗]]同埋[[哈利波特裡面嘅生物#妖精|妖精]][[哈利波特裡面嘅生物#拉環|拉環]]，仲有之後殺死佢嘅姨甥女[[鳳凰會#小仙女·東施|小仙女·東施]]嗰陣所表現嘅咁樣。佢係一個能力超晒班嘅女巫，佢嘅戰鬥能力喺食死人裡面排第一，除咗[[鄧不利多]]、[[哈利·波特 (角色)|哈利·波特]]同埋成功殺死佢嘅[[衛斯理家族#茉莉·衛斯理|茉莉·衛斯理]]之外，鳳凰會裡面冇一個成員能夠喺單對單嘅戰鬥入面打低貝拉·雷斯壯。

貝拉·雷斯壯最後喺霍格華茲大戰嘅決鬥裡面，茉莉·衛斯理為咗保護自己個女[[金妮·衛斯理|金妮]]而同佢戰鬥，佢因為睇少咗茉莉而喺乜都無防備之下被殺死。

=== 科班·牙克厲 ===
***'係其中一個最出名嘅食死人，佢係個面目猙獰嘅食死人，佢似乎喺第２次巫師世界大戰入面喺度爭取緊上位，曾經出現喺石內卜殺死鄧不利多嘅戰鬥入面。

牙克厲喺食死人入主咗魔法部之後，佢成為咗佛地魔派遣喺魔法部掌控勢力嘅扯線公仔。牙克厲喺《哈利波特：死神的聖物》入面被邀請去到馬份莊園見證慈恩·波八吉被謀殺，仲同石內卜去拗哈利離開德思禮家嘅正確日期，不過俾鳳凰會成員呃咗嘅正氣師約翰·道利什將唔啱嘅信息俾咗佢。牙克厲向一班令人印象深刻嘅食死人宣佈，佢已經喺當時嘅魔法部部長派厄思·希克尼身上落咗橫蠻咒，搞到希克尼受佢控制。佢利用希克尼嚟控制魔法部其他主要部門嘅主管，搞到佢哋俾佛地魔殺咗盧夫·昆爵，等希克尼做咗魔法部部長。

當哈利·波特、榮恩·衛斯理同妙麗·格蘭傑扮成魔法部官員入到去魔法部嚟去搵史萊哲林嘅金匣仔嗰陣，牙克厲據透露已經成為咗魔法執行部門嘅負責人，佢仲幫桃樂絲·恩不里居領導麻瓜出身登記委員會，而且佢哋兩個似乎關係幾好，佢哋仲一齊羞辱麻瓜出身嘅人。佢哋兩個都俾哈利用咒語固定咗，但喺妙麗用消影術嚟令佢哋３個安全嗰陣，牙克厲恢復返仲捉住咗妙麗。牙克厲釣住佢哋去到古里某街，咁就洩露咗佢哋位置俾食死人知道，雖然佢哋後嚟轉咗目的地，不過牙克厲冇跟到去佢哋最後去到嘅位置。

牙克厲參與咗霍格華茲大戰，仲喺嗰度同菲力·孚立維決鬥。牙克厲後嚟出現喺嗰啲同佛地魔一齊等哈利嚟到嘅嗰班人裡面，仲誤以為哈利唔會喺指定嘅時間內嚟到。當戰鬥重新開始嗰陣，牙克厲俾喬治·衛斯理同埋李·喬丹打低咗。

### 跩哥·馬份

***'係[[魯休思·馬份]]同[[水仙·馬份]]個仔，佢哋一家都係嚟自[[哈利波特世界觀與設定#純血|純血家族]]，佢哋都係[[史萊哲林]]學院嘅成員。跩哥因為[[妙麗·格蘭傑|妙麗]]嘅父母都係[[麻瓜]]嘅關係就成日欺凌佢，而由於妙麗係[[哈利·波特 (角色)|哈利·波特]]朋友，所以跩哥欺凌埋哈利同佢朋友一份，令到哈利同跩哥做咗死對頭。

跩哥喺《[[哈利波特：鳳凰會的密令]]》被迫加入食死人嘅行列，仲喺佢左臂上面烙印咗[[#黑魔標記|黑魔標記]]。佛地魔為咗懲罰魯休思·馬份喺《[[哈利波特：消失的密室]]》入面擅自攞走咗用嚟做[[分靈體]]嘅瑞斗日記，最後令本日記被毀滅咗，同埋神秘部門之戰入面嘅失敗，而指派跩哥去暗殺[[鄧不利多]]（事實上佛地魔唔認為跩哥可以成功，佢真正暗殺計劃嘅執行人屬意係[[石內卜]]）。但其實跩哥嘅內心唔願意咁做，石內卜喺最後無得唔幫佢完成。

跩哥喺《[[哈利波特：混血王子的背叛]]》嘅尾段成功利用兩個[[哈利波特裡面嘅魔法物品#消失櫥櫃|消失櫥櫃]]之間嘅連接俾食死人入到去[[霍格華茲]]校園，仲成功解除咗[[鄧不利多]]嘅武裝，意外咁成為咗[[死神聖物#接骨木魔杖|接骨木魔杖]]嘅主人。跩哥後嚟畀哈利解除咗武裝，但係佢又唔忍心殺死鄧不利多，咁樣顯示咗跩哥嘅善良仲還未完全泯滅。喺霍格華茲大戰之後，馬份一家已經唔再效忠佛地魔，仲逃離食死人嘅行列。

=== 伊果·卡卡夫 ===
***'，佢個名嘅基里爾字母係：Игорь Каркаров。卡卡夫係德姆蘭學院嘅前校長，嗰間學院係參與三巫鬥法大賽嘅３間魔法學校之一（其餘嘅係霍格華茲同埋波巴洞學院。卡卡夫作為魔法學校嘅校長亦都係裁判之一。卡卡夫被形容為一個整潔同埋睇起嚟好挑剔同聲線油膩嘅男人，佢仲留住灰色小羊咩鬚嘅風格。雖然佢大部分時間都表現得油腔滑調咁友善，不過佢都有突然咁極端發嬲嘅能力。佢仲被形容為「一個牙齒發黃嘅男人，佢嘅笑容去唔到佢冷酷嘅目光」。當哈利·波特被揀咗做霍格華茲嘅第２個代表同埋作為三巫鬥法大賽嘅第４個冠軍代表嗰陣，卡卡夫被激嬲仲威脅要退出比賽。就算卡卡夫後來被說服仲同意留低，但佢都仲係顯示出對德姆蘭嘅冠軍代表—保加利亞嘅魁地奇球員表現出明顯嘅偏愛。

天狼星·布萊克後來確定卡卡夫係前食死人，佢畀正氣師瘋眼穆敵拉咗仲要去到阿茲卡班監獄度坐監。卡卡夫後來向魔法部指佢知道自己嘅錯，仲「點名」供出食死人名單嚟脫罪，將好多食死人韞咗入去阿茲卡班嚟換返佢嘅自由，所以食死人好多因為咁就好憎卡卡夫。

卡卡夫嘅歷史令佢同一樣都係前食死人嘅賽佛勒斯·石內卜建立起聯繫，石內卜仲因為卡卡夫傾兩句嘅要求而中斷咗魔藥學嘅課堂，仲向佢展示咗自己再出現嘅黑魔標記。佢明顯都同瘋眼穆敵有過唔愉快嘅往事，佢仲試圖喺成個三巫鬥法大賽期間避開穆敵但唔成功，不過佢並唔知道當時嘅穆敵係由小巴堤·柯羅奇假扮嘅。喺小說嘅結尾，卡卡夫喺佛地魔再崛起之後就走佬仲匿埋咗，將佢啲學生丟低喺德姆蘭嘅學生宿舍。

喺小說《哈利波特：混血王子的背叛》嘅結尾，雷木思·路平話卡卡夫被發現死咗喺一間棚屋裡面，而黑魔標記喺上面盤旋，呢個表明佢係俾其他食死人殺咗嘅。路平仲對卡卡夫喺離開佛地魔一年後仲還能生存到覺得驚訝，因為冇已知嘅食死人能夠避得過咁耐先至畀人捉到。

### 魯休思·馬份

***'係富有嘅[[哈利波特世界觀與設定#純血|純血巫師家族]]馬份嘅首領。魯休思·馬份同佢老婆[[水仙·馬份]]仲有佢哋個仔[[跩哥·馬份]]住喺[[哈利波特裡面嘅地點#馬份莊園|馬份莊園]]。魯休思曾經喺[[霍格華茲]]接受教育，仲喺[[史萊哲林]]學院做過級長，而佢哋一家都係史萊哲林學院嘅成員。魯休思喺佢被解除職務之前係霍格華茲校董委員會嘅成員，並同[[魔法部]]有住非常密切嘅聯繫。魯休思為咗維護自己嘅聲譽同影響力，佢定期向[[魔法部]]、慈善機構同[[哈利波特裡面嘅地點#聖蒙果魔法疾病與傷害醫院|聖蒙果醫院]]捐錢。魯休思·馬份嘅身上烙印咗[[#黑魔標記|黑魔標記]]。

魯休思·馬份喺《[[哈利波特：消失的密室]]》入面以主要反派嘅身份第１次出場，喺跩哥同[[哈利·波特 (角色)|哈利·波特]]升到霍格華茲２年級之前，當佢哋喺[[哈利波特裡面嘅地點#華麗與污痕書店|華麗與污痕書店]]買學習用嘅嘢嗰陣，魯休思·馬份就將[[分靈體#日記|湯姆·瑞斗嘅日記]]掉咗落去[[金妮·衛斯理]]嘅大釜裡面。魯休思企圖利用佢嚟將[[霍格華茲#消失的密室|消失的密室]]重新打返開，搞到[[哈利波特世界觀與設定#麻瓜出身|麻瓜出身]]嘅學生遭到襲擊。魯休思原本諗住利用金妮打開密室嘅機會嚟詆毀佢阿爸[[衛斯理家族#亞瑟·衛斯理|亞瑟·衛斯理]]同埋[[鄧不利多]]。魯休思知道嗰本日記畀人巧妙咁施咗魔法，但係佢並唔知道呢個就係有[[佛地魔]]部分靈魂嘅其中１個[[分靈體]]。魯休思嘅陰謀喺密室被打開之前最終俾哈利同埋喺馬份家做嘢嘅[[哈利波特裡面嘅生物#家庭小精靈|家庭小精靈]][[哈利波特裡面嘅生物#多比|多比]]嘅幫手之下被挫敗，佢就利用隨之而來嘅恐怖（例如威脅要攻擊校董委員會成員嘅屋企人）嚟影響校董會，仲去詆毀同炒咗做校長嘅鄧不利多。跟住哈利出術呃魯休思還返自由俾多比。魯休思喺呢件事度試過用佢嘅魔杖嚟攻擊哈利，不過多比喺佢對哈利造成傷害之前就解除咗佢嘅武裝。魯休思最後被褫奪咗作為霍格華茲校董委員會成員嘅職銜。不過，就算魯休思被炒咗，但佢仲同魔法部保持住密切嘅聯繫；而魯休思粗心大意咁對待佛地魔嘅嗰個分靈體最後就受到佛地魔本人嘅懲罰。

魯休思·馬份跟住出現喺《[[哈利波特：火盃的考驗]]》開頭嘅魁地奇世界盃嗰陣，佢同魔法部部長[[魔法部#康尼留斯·夫子|康尼留斯·夫子]]分享頂級包廂入面嘅主要座位。喺嗰輯小說嘅後來，當佛地魔再崛起仲召喚佢嘅食死人嗰陣，馬份重新加入去佛地魔嘅陣營仲聲稱佢已經盡咗自己所能去幫佢主人，但係佛地魔仍然不為所動。哈利將馬份嘅聲明報告咗俾夫子部長知道，但係後者唔肯信佢。由呢度可以睇到，富裕嘅馬份家族繼續同魔法部保持住牢固嘅聯繫。

魯休思·馬份喺《[[哈利波特：鳳凰會的密令]]》嘅高潮部分帶領住食死人去到[[魔法部#神秘部門|神秘部門]]嘅預言大廳嚟奪取哈利嘅預言。魯休思嘗試咗幾種方法喺哈利手上攞到預言而唔去整爛佢，但係哈利同佢啲朋友諗辦法喺預言大廳度走甩。當[[鳳凰會]]嘅成員闖入魔法部仲開始同食死人展開決鬥嗰陣時，魯休思最終喺死亡室遇到哈利，哈利喺無奈之下將預言交俾佢嗰陣，預言就喺意外咁打爛咗。鄧不利多本人喺戰鬥完咗嗰時去到，魯休思畀人捉到仲送咗去阿茲卡班。

魯休思·馬份喺最後嗰輯小說《[[哈利波特：死神的聖物]]》失去咗佛地魔嘅重視同好意相待，睇起嚟仲差咗。佛地魔非常之唔重視同唔尊重佢，仲搶咗佢間屋嚟做食死人總部，仲迫佢個仔做出違反本性嘅陰暗行為，喺嗰個系列入面第１次引發咗對呢個個名臭晒家族嘅同情。佛地魔借用咗魯休思支魔杖，但係畀哈利·波特意外整爛咗。魯休思同佢老婆仲有佢大姨（[[貝拉·雷斯壯]]）一齊住，意外咁俾哈利同佢啲朋友喺馬份莊園走甩。佛地魔嚴厲咁懲罰咗佢哋，最後將佢哋軟禁起上嚟。就算魯休思長期作為食死人同佛地魔純血至上嘅擁躉，不過佢對屋企人嘅愛比起參戰更加重要，馬份一家嘅心喺嗰陣時已經唔再效忠佛地魔。喺霍格華茲大戰嗰陣，魯休思懇求佛地魔俾佢去戰場搵佢個仔，魯休思同佢屋企人最終喺小說嘅最後團聚。喺佛地魔死咗之後，水仙·馬份因為曾經喺[[霍格華茲#禁忌森林|禁忌森林]]入面幫過哈利，仲同佛地魔講大話指哈利已經死咗，魯休思、水仙同跩哥都諗辦法去「狡辯」嚟避免俾人送去阿茲卡班。

唔清楚魯休思·馬份喺《死神的聖物》之後嘅最終命運係點樣，不過飾演嗰個角色嘅演員[[積遜·艾薩斯]]喺接受《》採訪嗰陣時話，佢相信由於巫師社會避咗魯休思，佢哋喺佛地魔倒台之後唔再認為自己係巫師社會嘅成員。艾薩斯仲話，魯休思將會做咗佢以前自我嘅軀殼，無咗佢老婆同個仔嘅尊重，佢用自己嘅錢嚟保護自己，仲將自己飲到早死。根據《[[福布斯]]》雜誌嘅報導，魯休思·馬份喺現實中嘅《》上排名第１２位。

=== 水仙·馬份 ===

***'係魯休思·馬份嘅老婆，跩哥·馬份嘅阿媽，佢哋一家住喺馬份莊園。水仙有一頭銀髮，皮膚白淨，外表好靚同身形修長。因為佢係嚟自高貴嘅巫師家族血統出身，所以性格高傲而冷漠。水仙嘅外家姓布萊克，佢係貝拉·雷斯壯嘅阿妹，嘅家姐，亦係天狼星·布萊克同獅子阿爾發·布萊克嘅堂家姐，因為咁佢亦都係小仙女·東施嘅姨媽（不過布萊克家族唔承認東施一家）。

雖然水仙·馬份係食死人嘅核心之一，但係佢身上係無黑魔標記。水仙·馬份表面上對佛地魔同食死人忠誠，但佢淨係對自己屋企人先至係真正嘅忠誠，所以佢後來為咗自己個仔跩哥而不惜背叛佛地魔。

### 彼得·佩迪魯

***'喺霍格華茲嗰陣曾經係[[詹姆·波特]]、[[雷木思·路平]]同[[天狼星·布萊克]]嘅密友，佢哋組成咗一個叫做劫盜者嘅組織嚟專門搞惡作劇，佩迪魯嘅代號係「」。就算佩迪魯喺呢班男仔入面係最唔聰明同最無魔法天賦嗰個，但佢喺天狼星同詹姆嘅幫助之下成為咗[[哈利波特裡面嘅魔咒#化獸師|化獸師]]，佢可以隨意將自己變成老鼠。佩迪魯喺離開咗霍格華茲後，佢同其他劫盜者一齊成為咗[[鳳凰會]]嘅成員，不過無幾耐之後，佢就同[[佛地魔]]聯手，佢用自己條命嚟做佛地魔喺鳳凰會裡面嘅間諜。喺詹姆·波特結咗婚之後，佢亦都成為咗[[莉莉·波特]]嘅好朋友。

當波特一家知道佢哋個仔[[哈利·波特 (角色)|哈利·波特]]成為咗佛地魔嘅目標嗰陣，佩迪魯背叛咗波特夫婦俾佛地魔，搞到佢哋兩個死咗，仲老屈天狼星謀殺咗１２個麻瓜然後走咗去。佩迪魯之後叛離咗鳳凰會，投奔去食死人嘅行列（仲匿埋咗１２年）。
佩迪魯喺流放嗰陣效忠佛地魔力仲幫佢重生，佢仲謀殺咗西追·迪哥里同切斷自己隻手嚟釀製俾佛地魔重生嘅魔藥。佛地魔因為咁而用一隻魔法之手嚟獎勵佢，用嚟取代佢無咗嘅嗰隻手。不過佩迪魯喺食死人當中嘅地位都係好低微嘅；哈利喺《死神的聖物》話蟲尾欠咗自己嘅救命之恩後，佩迪魯就畀自己嗰隻魔法之手殺死。鄧不利多話嗰個魔法係「最深層同難以穿透嘅魔法」。

=== 賽佛勒斯·石內卜 ===

***'係霍格華茲嘅魔藥學大師，佢好迷戀黑魔法。佢被形容為一個相當複雜嘅人，佢冷酷嘅諷刺同對外表嘅控制隱藏住深刻嘅情感仲有痛苦。石內卜由一開始就對哈利·波特懷住恨意，佢仲被塑造成反派角色，但係又揭示佢喺度保護哈利。隨住故事情節嘅推進，作者對石內卜嘅刻畫由一個好衰嘅教授演變成一個複雜而模稜兩可嘅關鍵人物，佢嘅忠誠直到最後先至顯露出嚟：佢實際上係鄧不利多擺喺佛地魔陣營嘅雙面間諜。呢一切都緣於佢對莉莉·波特嘅嗰種恆久不變嘅愛。

對於佛地魔嚟講，石內卜曾經立咗兩大功勞：第１次魔法世界大戰果陣成功竊聽到預言，同喺第２次魔法世界大戰時殺死阿不思·鄧不利多。不過因為石內卜長期安然咁潛伏喺霍格華茲，佢因為咁而並無廣泛咁得到其他食死人嘅好感。根據鄧不利多嘅暗示同揶揄話佛地魔會願意為石內卜而放過莉莉；後嚟佢喺佛地魔重生嗰陣時缺席，甚至因為奉鄧不利多之命阻止奎里納斯·奎若去偷魔法石，但係又得到諒解；水仙·馬份喺第６輯小說同戲裡面親口講出賽佛勒斯係黑魔王最寵信嘅顧問，搞到貝拉·雷斯壯空餘妒恨而無得去反駁；

石內卜喺第７輯小說同戲裡面參考咗馬份莊園會議嗰陣得到佛地魔安排佢坐喺右邊嘅頭位；佢喺霍格華茲淪陷之後被任命做咗校長；佢舊時嘅同事米奈娃·麥喺同佢交手之後估到佛地魔可能佢自己嘅飛行術親自傳授俾佢......種種間接嘅線索指明，石內卜最深得黑魔王嘅個人心意，佢哋兩個嘅出身同成長亦都有幾個共通點，唯一令到兩者揀咗唔同嘅路嚟行，就係在於佢哋對「愛」有住截然唔同嘅態度：前者偏執，後者輕蔑。

## 已知陣亡嘅成員
* ：喺第１次魔法世界大戰入面俾正氣師將佢同韋克一齊誅殺。
* ：喺摧毀分靈體果陣俾陰屍拖入湖裡面殺死。
* ：喺第１次魔法世界大戰入面俾正氣師將佢同伊凡·羅西兒一齊誅殺。

## 盟友
### 催狂魔

***'係一種恐怖嘅生物，本來係巫師監獄嘅守衛，後來成為咗食死人嘅盟友。

=== 焚銳·灰背 ===



***'係《哈利波特》系列入面嘅狼人首領，起初佢同食死人有緊密嘅關聯。後來，黑魔王佛地魔向全國嘅狼人保證會公平咁對佢哋，作為狼人首領嘅灰背因為咁投向佛地魔嘅陣營，同佛地魔結盟。雖然灰背著住食死人嘅巫師袍，但佢自己身上係無黑魔標記。灰背嘅身材高大，有灰色頭髮同落腮鬍。灰背同大部分狼人唔同，即使佢喺人類形態都對鮮血充滿住渴望。佛地魔成日利用佢嚟恐嚇人。佢被稱為有史以來最野蠻嘅狼人，並且仲令成個巫師世界受到極大嘅恐懼。

為咗感染更多人去製造出狼人軍隊嚟同巫師抗衡，灰背特別鍾意感染人哋嚟令對方都變成狼人，佢仲為咗咁樣而將自己嘅指甲削尖，當就嚟月滿果陣，佢會將自己靠近佢嘅受害者。為咗完成盡可能製造出狼人軍隊嘅計劃，灰背以針對年幼嘅細路仔而出名，佢因為一次造成兩個麻瓜細路死咗而被捉去魔法部嘅狼人管制處審問，由於佢喺一個未登記嘅狼人，所以令佢可以成功咁假扮成一個不知所措嘅麻瓜街友。萊爾·路平（雷木思·路平嘅老豆）識穿咗灰背嘅偽裝，仲要求將佢繼續拘禁到滿月果陣，但係審訊委員會無去信佢。就係因為咁，焚銳·灰背為咗呢件事懷恨在心，佢就伺機去咬傷仲感染咗萊爾個仔—雷木思·路平在內嘅幾十個人，令對方因為咁而以後變成狼人。

灰背喺《哈利波特：混血王子的背叛》入面跟住貝拉·雷斯壯果幾個食死人入侵霍格華茲，共同參與咗謀殺鄧不利多校長嘅行動。灰背有意咁親自攻擊哈利·波特，佢仲喺天文塔之戰入面咬傷咗鳳凰會成員比爾·衛斯理，令佢留低咗嚴重嘅傷疤。不過由於當時灰背仲係人類嘅形態（未完全變成狼），所以佢無完全咁感染比爾，比爾只係後來變得鍾意食生肉。灰背喺天文塔之戰後來被石化咗。

喺《哈利波特：死神的聖物1》裡面，當魔法部俾食死人操控咗之後，灰背加入咗魔法部嘅搜捕隊，仲領導住一個叫死拿錢嘅團伙，佢哋係專門幫黑巫師去搵者同「唔受歡迎嘅人」嚟以換黃金嘅團伙，仲會去郊區捉啲同著草嘅學生。當佛地魔個名成為咗禁忌之後，哈利喺一次唔小心用咗果陣，灰背被驚動，仲令到佢嘅團伙襲擊咗哈利佢哋三個嘅營地。哈利、榮恩同妙麗俾死拿錢綁架仲帶咗去。貝拉·雷斯壯應承俾灰背得到妙麗嚟換佢嘅服務，但係被困嘅人搏命咁跑，灰背被三重昏迷咒打中而暈低。

喺《哈利波特：死神的聖物2》裡面，灰背係狼群裡面同意喺霍格華茲大戰入面幫佛地魔嘅主要狼人。妙麗用爆炸咒嚟阻止灰背攻擊受咗傷嘅文妲·布朗，跟住灰背就俾掟出嚟嘅水晶球擊中暈咗。喺食死人嘅最後一戰入面，灰背及時重新加入咗戰鬥，佢最後俾榮恩同奈威兩個夾埋用魔法打低咗。

### 死拿錢
***'係受食死人操控嘅魔法部請返嚟嘅賞金獵人，成員包括。佢哋負責去捉混血巫師、麻瓜後代，同埋未成年嘅的逃亡學生嚟賺獎金。

=== 奎里納斯·奎若 ===

***'係哈利·波特佢哋一年級果陣嘅教授，屬於雷文克勞學院。佢喺旅行果陣喺沙漠遇上失勢之後嘅佛地魔，俾佢寄生同共用自己身體，仲用頭巾包裹嚟掩飾。佢個人嘅性格被形容為聰明、貪心、懦弱、講嘢口窒窒。佢喺《哈利波特：神秘的魔法石》企圖偷魔法石，最後俾哈利身上嘅保護咒摧毀咗佢嘅身體。

## 宿敵
* 正氣師 
* 鳳凰會
* 鄧不利多的軍隊

## 註